laion/Wikipedia-Exotic huggingface dataset:
কেপলার মহাকাশ দূরবীক্ষণ যন্ত্র

কেপলার নভোযান মার্কিন যুক্তরাষ্ট্রের একটি মহাকাশ মানমন্দির যাকে নাসার কেপলার মিশনের মহাকাশ অংশ হিসেবে বিবেচনা করা যায়। এর উদ্দেশ্য অন্যান্য তারার চারদিকে আবর্তনরত পৃথিবী-সদৃশ তথা ভৌম গ্রহ আবিষ্কার। নভোযানটির নাম রাখা হয়েছে অষ্টাদশ শতকের প্রখ্যাত জার্মান জ্যোতির্বিজ্ঞানী ইয়োহানেস কেপলারের নামানুসারে। ২০০৯ সালের মার্চে উৎক্ষেপিত এই মহাকাশ মানমন্দিরের আয়ুষ্কাল অন্তত ৩.৫ বছর ধরা হয়েছে। কেপলার মিশন এমনভাবে নকশা করা হয়েছে যাতে এর মাধ্যমে আকাশগঙ্গা ছায়াপথে আমাদের আশপাশের একটি নির্দিষ্ট স্থানে কয়েক ডজন পৃথিবী-আকৃতির বহির্গ্রহ খুঁজে পাওয়া যায় যাদের অবস্থান তাদের মাতৃতারার প্রাণমণ্ডলের কাছাকাছি। এছাড়া আমাদের ছায়াপথের শত কোটি তারার মধ্যে কতগুলোতে এমন গ্রহ রয়েছে তাও হিসাব করার কথা তার। কেপলারের একমাত্র যন্ত্র হচ্ছে একটি ফটোমিটার যা একটি নির্দিষ্ট ফিল্ড অফ ভিউয়ে একইসাথে ১৪৫,০০০ প্রধান ধারার তারার উজ্জ্বলতা পর্যবেক্ষণ করতে থাকে। এই উপাত্ত পৃথিবীতে প্রেরিত হয় এবং পৃথিবীর নিয়ন্ত্রণ কেন্দ্রে বিজ্ঞানীরা বহির্গ্রহ মাতৃতারার সামনে দিয়ে অতিক্রান্ত হওয়ার সময় তারার উজ্জ্বলতা হ্রাস পরিমাপ করেন। Aarhus University Staff (১৪ মার্চ ২০০৯)। "KASC Scientific Webpage"। Kepler Asteroseismic Science Consortium। ২০১২-১১-২০ তারিখে মূল থেকে আর্কাইভ করা। সংগ্রহের তারিখ ২০০৯-০৩-১৪।  |প্রকাশক= এ বহিঃসংযোগ দেয়া (সাহায্য) NASA Staff (২০১০)। "Kepler Mission: Photometer and Spacecraft"। NASA। ২০১১-০৭-১৯ তারিখে মূল থেকে আর্কাইভ করা। সংগ্রহের তারিখ ২০১১-০২-০২।  Aperture of 0.95 m yields a light-gathering area of Pi×(0.95/2)2 = 0.708 m2; the 42 CCDs each sized 0.050 m × 0.025m yields a total sensor area of 0.0525 m2: [১] Koch, David; Gould, Alan (মার্চ ২০০৯)। "Kepler Mission"। NASA। ২০১৪-০৩-০৬ তারিখে মূল থেকে আর্কাইভ করা। সংগ্রহের তারিখ ২০০৯-০৩-১৪।  DeVore, Edna (৯ জুন ২০০৮)। "Closing in on Extrasolar Earths"। SPACE.com। সংগ্রহের তারিখ ২০০৯-০৩-১৪।  |কর্ম= এ বহিঃসংযোগ দেয়া (সাহায্য) BBC Staff (৭ মার্চ ২০০৯)। "Nasa launches Earth hunter probe"। BBC News। সংগ্রহের তারিখ ২০০৯-০৩-১৪।  NASA Staff। "Kepler Mission/QuickGuide"। NASA। ২০১২-০৫-০৮ তারিখে মূল থেকে আর্কাইভ করা। সংগ্রহের তারিখ ২০১১-০৪-২০।  AAS Staff। "Meeting Program and Block Schedule"। American Astronomical Society। ২০১১-০৭-১৬ তারিখে মূল থেকে আর্কাইভ করা। সংগ্রহের তারিখ ২০১১-০৪-২০।  - click the itinerary builder to get to the abstract of "Kepler Planet Detection Mission: Introduction and First Results"
অ্যান্ড্রু ইয়াও

অ্যান্ড্রু ইয়াও একজন খ্যাতিমান কম্পিউটার বিজ্ঞানী। ইয়াও চীনের সাংহাইয়ে জন্মগ্রহণ করেন। তিনি ১৯৬৭ সালে ন্যাশনাল তাইওয়ান ইউনিভার্সিটি থেকে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন। তিনি ১৯৬৯ সালে হার্ভার্ড বিশ্ববিদ্যালয় থেকে পদার্থবিজ্ঞানে মাস্টার অব আর্টস এবং ১৯৭২ সালে ডক্টর অব ফিলোসফি অর্জন করেন। তিনি ১৯৭৫ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে দ্বিতীয় পিএইচডি সম্পন্ন করেন। তিনি ১৯৭৫ সালের সেপ্টেম্বর থেকে ১৯৭৬ সালের অগাস্ট পর্যন্ত ম্যাসাচুসেট্‌স ইনস্টিটিউট অফ টেকনোলজির গণিতের সহকারী অধ্যাপক হিসেবে কর্মরত ছিলেন। ১৯৭৬ সালের সেপ্টেম্বর থেকে ১৯৮১ সালের অগাস্ট পর্যন্ত স্ট্যানফোর্ড বিশ্ববিদ্যালয় এর কম্পিউটার বিজ্ঞানের সহকারী অধ্যাপক হিসেবে কর্মরত ছিলেন। ১৯৮১ সালের সেপ্টেম্বর থেকে ১৯৮২ সালের সেপ্টেম্বর পর্যন্ত ইউনিভার্সিটি অব ক্যালিফোর্নিয়া, বার্কলে কম্পিউটার বিজ্ঞানের পূর্ণ অধ্যাপক হিসেবে কর্মরত ছিলেন। ১৯৮২ থেকে ১৯৮৬ সাল পর্যন্ত তিনি স্ট্যানফোর্ড বিশ্ববিদ্যালয় এর কম্পিউটার বিজ্ঞানের পূর্ণ অধ্যাপক ছিলেন। ১৯৮৬ সালের জুলাই থেকে ২০০৪ সালের জুন পর্যন্ত তিনি প্রিন্সটন বিশ্ববিদ্যালয় এ অধ্যাপনা করেন। তিনি এ পর্যন্ত ১৯ জন শিক্ষার্থীর পিএইচডি অভিসন্দর্ভ তত্ত্বাবধান করেছেন। "সংরক্ষণাগারভুক্ত অনুলিপি"। ১১ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৮।  Andrew Yao's Tsinghua home page Andrew Yao's CASTU home page Andrew Yao's Princeton home page
বিজ্ঞানের ইতিহাস-সঙ্কলন বিদ্যা

বিজ্ঞানের ইতিহাস-সঙ্কলন বিদ্যা (ইংরেজি ভাষায়: Historiography of science) বলতে বিজ্ঞানের ইতিহাস সঙ্কলন ও রচনার পদ্ধতি ও তার ইতিহাস বিষয়ক অধ্যয়নকে বোঝায়। সাধারণভাবে ইতিহাস-সঙ্কলনবিদ্যা বলতে ইতিহাসের পদ্ধতি ও ইতিহাস নিয়ে গবেষণাকে বোঝায়। বিজ্ঞানের ইতিহাস-লিখনের অধীনে বিজ্ঞানের পদ্ধতি, তত্ত্ব, বিভিন্ন দার্শনিক ধারা, এবং বিজ্ঞানের ইতিহাসের (যাকে বলা যায় বিজ্ঞানের ইতিহাসের ইতিহাস) জন্ম ও উন্নয়ন আলোচিত হয়। বিজ্ঞানের ইতিহাস অধ্যয়নের প্রকৃত উপায় নিয়ে আলোচনা ও বিতর্ক এবং স্বয়ং বিজ্ঞানের জন্ম ও বিকাশ বিষয়ক ঐতিহাসিক বিতর্কের মধ্যে পার্থক্য করা বেশ কঠিন ছিল। এজন্য বলা যায় বিজ্ঞানের গতিপথ বিষয়ক ঐতিহাসিক বিতর্কই প্রথম বিজ্ঞানের ইতিহাস-লিখন শাখাটির জন্ম দিয়েছিল। প্রখ্যাত ইতিহাসবিদ ও বিজ্ঞানের দার্শনিক উইলিয়াম হিউয়েল-এর ঐতিহাসিক রচনাবলিকেই তাই এই শাখায় অধ্যয়নের প্রথম উদাহরণ বলা যায়। সেক্ষেত্রে হিউয়েলই বিজ্ঞানের ইতিহাস-লিখনের জনক। অন্যান্য জনকদের মধ্যে আছেন পিয়ের দ্যুয়েম এবং Alexandre Koyré. তবে এই শাখার প্রথম স্পষ্ট উল্লেখ পাওয়া যায় ১৯৬০-এর দশকের প্রথম দিকে। যেমন, ১৯৬৫ সালে গের্ড বুখডাল "A Revolution in Historiography of Science"-এ টমাস কুন ও জোসেফ আগাসির উদ্ভাবনী বিশ্লেষণ সম্পর্কে মন্তব্য করেছিলেন। তিনি মনে করতেন, এই দুজন লেখকই প্রথম বিজ্ঞানের ইতিহাস এবং বিজ্ঞানের ইতিহাস-লিখনের মাঝে সুস্পষ্ট পার্থক্য সূচিত করেছেন। তাদের ইতিহাস-লিখন বিষয়ক চিন্তাধারা স্বয়ং বিজ্ঞানের ইতিহাস চর্চাকেই প্রভাবিত করেছে। Buchdahl Gerd (১৯৬৫), A Revolution in Historiography of Science, 4, পৃষ্ঠা 55–69  অজানা প্যারামিটার |cite journal= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইউক্যারিস্ট

ইউক্যারিস্ট (ইংরেজি ভাষায়: Eucharist) একটি খ্রিস্ট ধর্মীয় পবিত্র ভোজনোৎসব যার মাধ্যমে যিশুর অন্তিম সায়মাশ বা লাস্ট সাপারকে স্মরণ করা হয়। এর অন্য নাম পুণ্য কম্যুনিয়ন, স্যাক্রামেন্ট অফ দ্য অল্টার, ব্লেসেড স্যাক্রামেন্ট বা প্রভুর সায়মাশ। নিউ টেস্টামেন্টের বেশ কয়েকটি বইয়ে যিশুর অন্তিম সায়মাশকালীন নির্দেশনাগুলো লিপিবদ্ধ আছে যা এই ভোজনোৎসবে পুরোপুরি অনুসরণ করা হয়। যিশু তার শিষ্যদেরকে রুটি দিয়ে বলেছিলেন, "এটা আমার দেহ" আর ওয়াইন দিয়ে বলেছিলেন, "এটা আমার রক্ত"। ইউক্যারিস্টের বেশ কয়েক ধরনের ব্যাখ্যা আছে। তবে এনসাইক্লোপিডিয়া ব্রিটানিকা অনুসারে, সাধারণত যেমনটা মনে করা হয় তার তুলনায় ইউক্যারিস্ট সম্পর্কে খ্রিস্টানদের মতৈক্য অনেক বেশি। ইউক্যারিস্ট শব্দটি দিয়ে কেবল আচারানুষ্ঠানটি নয়, বরং সেই উৎসবে ব্যবহৃত রুটি এবং ওয়াইনকেও বোঝানো হতে পারে। তাই কাউকে বলতে শোনা যেতে পারে, তিনি ইউক্যারিস্ট গ্রহণ করেছেন আবার কেউ বলতে পারে তিনি ইউক্যারিস্ট উদ্‌যাপন করেছেন। Ignazio Silone, Bread and Wine (1937). Encyclopædia Britannica, s.v. Eucharist Cf. The American Heritage Dictionary of the English Language: Fourth Edition 2000 ওয়েব্যাক মেশিনে আর্কাইভকৃত ১০ ফেব্রুয়ারি ২০০৯ তারিখে.
অবিচ্ছিন্নতার নীতি

অবিচ্ছিন্নতার নীতি (ইংরেজিতে: Law of Continuity) হচ্ছে একটি অনুসন্ধানী নীতি যা লিবনিজ তার পূর্ববর্তী কুসের নিকোলাস এবং জোহানেস কেপলার এর রেখে যাওয়া কাজের ভিত্তিতে উপস্থাপন করেন। এই নীতি অনুসারে “সসীমের জন্য যা সফল তা অসীমের জন্যও সফল।” যার মূল অর্থ হচ্ছে প্রকৃতির সব কিছুই অবিচ্ছিন্ন, প্রকৃতিতে কোন বিচ্ছিন্নতা বা ফাঁক নেই। কেপলার এবং নিকোলাস তাদের মত করে অবিচ্ছিন্নতা সম্পর্কে কিছু আলোচনা করলেও লিবনিজ প্রথম একে একটি মৌলিক নীতি হিসেবে গড়ে তোলেন। এজন্যই তিনি এটাকে নিজের আবিষ্কার মনে করতেন। কেপলার বৃত্তের ক্ষেত্রফল নির্ণয়ে অবিচ্ছিন্নতার নীতিটি প্রয়োগ করেন যেখানে তিনি বৃত্তকে শূন্যসন্নিকর্ষী অর্থাৎ ক্ষুদ্রাতিক্ষুদ্র দৈর্ঘ্যের অসীম সংখ্যক বাহু নিয়ে গঠিত একটি বহুভুজ রূপে বিবেচনা করেন এবং ঐ বহুভুজটির অন্তর্গত শূন্যসন্নিকর্ষী ভূমির অসীম সংখ্যক ত্রিভুজের ক্ষেত্রফলের সমষ্টি বৃত্তটির ক্ষেত্রফলের সমান ধরে নেন। অপরদিকে লিবনিজ ক্রমবাচক সংখ্যা থেকে শূন্যসন্নিকর্ষী সংখ্যায় পাটীগাণিতিক প্রক্রিয়ার ন্যায় ধারণাসমূহের সম্প্রসারণে এই নীতিটির প্রয়োগ করেন যা শূন্যসন্নিকর্ষী ক্যালকুলাসের ভিত্তি স্থাপন করে। স্থানান্তর নীতি অধিবাস্তব সংখ্যার প্রেক্ষিতে অবিচ্ছিন্নতার নীতিটির একটি গাণিতিক বাস্তবায়ন প্রদান করে। জ্যামিতির ছেদ সংখ্যা বিষয়ক অবিচ্ছিন্নতা সংক্রান্ত আরেকটি নীতি ফরাসি গণিতবিদ জিন-ভিক্টর পৌন্সলে তার "Traité des propriétés projectives des figures" বই উল্লেখ করেন। ১৬৮৭ সালে বয়েলকে লেখা একটি চিঠিতে তিনি নীতিটা এভাবে বর্ণনা করেছিলেন, "in any supposed transition, ending in any terminus, it is permissible to institute a general reasoning in which the final terminus may be included"। এই উক্তি থেকে মনে হয় লাইবনিৎস সকল ট্রানজিশন বা স্থানান্তর বা রূপান্তরকেই অবিচ্ছিন্ন মনে করতেন। অন্তত জ্যামিতি ও প্রাকৃতিক প্রক্রিয়ার ক্ষেত্রে যে তিনি একে ধ্রুব সত্য মানতেন তাতে কোন সন্দেহ নেই। তিনি মনে করতেন, অবিচ্ছিন্নতার নীতি সত্য বলেই জ্যামিতি ও ইনফিনিটেসিমাল ক্যালকুলাসের নিয়মগুলো পদার্থবিজ্ঞানে প্রয়োগ করা যায়। আর এই নীতি আছে বলেই তিনি কখনো বস্তুবাদী পরমাণুবাদ গ্রহণ করতে পারেননি। Karin Usadi Katz and Mikhail G. Katz (2011) A Burgessian Critique of Nominalistic Tendencies in Contemporary Mathematics and its Historiography. Foundations of Science. ডিওআই:10.1007/s10699-011-9223-1 See arxiv Marc Bobro, Leibniz on Causation, স্ট্যানফোর্ড এনসাইক্লোপিডিয়া অফ ফিলোসফি Poncelet, Jean Victor. Traité des propriétés projectives des figures: T. 1. Ouvrage utile à ceux qui s' occupent des applications de la géométrie descriptive et d'opérations géométriques sur le terrain." (1865), pp. 13–14 Fulton, William. Introduction to intersection theory in algebraic geometry. No. 54. American Mathematical Soc., 1984, p. 1 John L. Bell, "Continuity and Infinitesimals", স্ট্যানফোর্ড এনসাইক্লোপিডিয়া অফ ফিলোসফি
এডমুন্ড এম. ক্লার্ক

এডমুন্ড মেলসন ক্লার্ক একজন কম্পিউটার বিজ্ঞানী। ক্লার্ক ১৯৬৭ সালে ইউনিভার্সিটি অব ভার্জিনিয়া থেকে গণিতে বিএ ডিগ্রি, ১৯৬৮ সালে ডিউক বিশ্ববিদ্যালয় থেকে গণিতে এমএ ডিগ্রি এবং ১৯৭৬ সালে কর্নেল বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রি অর্জন করেন। তিনি ১৯৭৬ থেকে ১৯৭৮ সাল পর্যন্ত ডিউক বিশ্ববিদ্যালয়ে শিক্ষকতা করেন। ১৯৭৮ থেকে ১৯৮২ সাল পর্যন্ত হার্ভার্ড বিশ্ববিদ্যালয় এ শিক্ষকতা করেন। ক্লার্ক অ্যাসোসিয়েশন ফর কম্পিউটিং মেশিনারি ও ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর ফেলো। http://www.cs.cmu.edu/~emc/bio.html উইকিমিডিয়া কমন্সে এডমুন্ড এম. ক্লার্ক সংক্রান্ত মিডিয়া রয়েছে। গণিত উদ্ভববিজ্ঞান প্রকল্পে এডমুন্ড এম. ক্লার্ক Home page at Carnegie Mellon University Turing Award announcement Model Checking book ওয়েব্যাক মেশিনে আর্কাইভকৃত ৬ এপ্রিল ২০১২ তারিখে CMACS home page টেমপ্লেট:Kanellakis Award laureates
প্রথম পর্যায়ের মৌল

প্রথম পর্যায়ের মৌল বলতে সেই সকল মৌলিক পদার্থসমূহকে বুঝানো হয় যেগুলো পর্যায় সারণির প্রথম সারির (পর্যায়ের) অন্তর্ভুক্ত। পর্যায় সারণিতে মৌল সমূহের শক্তিস্তরের উপর ভিত্তি করে আলাদা পর্যায়ে ভাগ করা হয়েছে। শক্তিস্তরে ইলেক্টন সংখ্যা পরিবর্তনের সাথে সাথে মৌলের রাসায়নিক বৈশিষ্টগুলোর পরিবর্তন হয়। পর্যায় সারণির একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে। সারণির প্রথম পর্যায়ে সবচেয়ে কম, মাত্র ২টি মৌল রয়েছে। মৌলগুলো হল হাইড্রোজেন এবং হিলিয়াম। পরমাণুর গঠন সম্পর্কিত আধুনিক থিওরিগুলোর মাধ্যমে এই অবস্থাটি ব্যক্ষ্যা করা যায়। যেহেতু এই পর্যায়ে মাত্র ২টি মৌল রয়েছে তাই এখানে বিশেষ কোনো পর্যায়বৃত্ত প্রবণতা নেই। যদিও হাইড্রোজেন এবং হিলিয়াম উভয়ই এস-ব্লক এর মৌল, কিন্তু এস-ব্লকের অন্যান্য মৌলের সাথে এই দুটি মৌলের তেমন বৈশিষ্টগত মিল নেই। এই দুটি মৌলের বৈশিষ্টগত মিল এতই কম যে মৌলগুলোকে এস-ব্লকের অন্তর্গত করা নিয়ে বিতর্ক রয়েছে এবং পর্যায় সারণির অন্যান্য কোনো ব্লকের অন্তর্ভুক্ত করা যায় কিনা সেটি নিয়ে আলোনা হয়েছে। হাইড্রোজেন কখন‌ো কখনো লিথিয়াম, কার্বন, ফ্লুরিন, লিথিয়াম ও ফ্লুরিন (একই সাথে সারণিতে ২বার অবস্থান) অথবা পর্যায় সারণির কোনো গ্রুপের অন্তর্গত না করে আলাদা অবস্থানে রাখার সিদ্ধান্ত হয়েছিল হিলিয়াম মৌলটি নিষ্ক্রিয় গ্যাস (পি-ব্লক মৌল) হিসাবে সবসময়ই নিয়নের উপরে অবস্থান দেয়া হয়েছে, কিন্তু ইলেকট্রন বিন্যাসের সামঞ্জস্য থাকায় কখনো কখনো এটিকে বেরিলিয়ামের উপরে অবস্থান দেয়ার প্রস্তাব করা হয়েছিল। Bloch, D. R. (২০০৬)। Organic Chemistry Demystified। McGraw-Hill Professional। আইএসবিএন 0-07-145920-0।  "International Union of Pure and Applied Chemistry > Periodic Table of the Elements"। IUPAC। সংগ্রহের তারিখ ২০১১-০৫-০১।  Cronyn, Marshall W. (২০০৩)। "The Proper Place for Hydrogen in the Periodic Table"। Journal of Chemical Education। 80 (8): 947–951। ডিওআই:10.1021/ed080p947।  অজানা প্যারামিটার |month= উপেক্ষা করা হয়েছে (সাহায্য) Vinson, Greg (২০০৮)। "Hydrogen is a Halogen"। HydrogenTwo.com। ১০ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ জানুয়ারি ১৪, ২০১২।  Kaesz, Herb; Atkins, Peter (২০০৩)। "A Central Position for Hydrogen in the Periodic Table"। Chemistry International। International Union of Pure and Applied Chemistry। 25 (6): 14। সংগ্রহের তারিখ জানুয়ারি ১৯, ২০১২।  অজানা প্যারামিটার |month= উপেক্ষা করা হয়েছে (সাহায্য) Winter, Mark (১৯৯৩–২০১১)। "Janet periodic table"। WebElements। ৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ জানুয়ারি ১৯, ২০১২।
দ্বিতীয় পর্যায়ের মৌল

দ্বিতীয় পর্যায়ের মৌল বলতে সেই সকল মৌলিক পদার্থকে বুঝান‌ো হয় যেগুলো পর্যায় সারণির দ্বিতীয় সারিতে (পর্যায়ে) রয়েছে। পর্যায় সারণির প্রতিটি সারিতে মৌল সমূহের ইলেকট্রন সংখ্যা বৃদ্ধির সাথে সাথে এদের বৈশিষ্ট পরিবর্তনের ক্রম দেখা যায়। একই বৈশিষ্টের পুনরাবৃত্তির হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে। দ্বিতীয় পর্যায়ের মৌলগুলো হল, লিথিয়াম, বেরিলিয়াম, বোরন, কার্বন, নাইট্রোজেন, অক্সিজেন, ফ্লোরিন, এবং নিয়ন। এই অবস্থাটি আণবিক কাঠামোর আধুনিক তত্ত্ব দ্বারা ব্যাখ্যা করা যেতে পারে।
জোভান্নি আন্তোনিও মাজিনি

জোভান্নি আন্তোনিও মাজিনি (ইতালীয় ভাষায়: Giovanni Antonio Magini) (১৩ই জুন, ১৫৫৫ - ১১ই ফেব্রুয়ারি, ১৬১৭) ছিলেন একজন ইতালীয় জ্যোতির্বিজ্ঞানী, জ্যোতিষী, মানচিত্রাঙ্কনবিদ এবং গণিতজ্ঞ। তিনি বর্তমান ইতালির পাদোয়া শহরে জন্মগ্রহণ করেন এবং ইউনিভার্সিটি অফ বোলোনিয়া থেকে ১৫৭৯ সালে দর্শনে পড়াশোনা শেষ করেন। তার বাবার নাম পাসকুয়ালে মাজিনি যিনি পাদোয়ার নাগরিক ছিলেন। তিনি জ্যোতির্বিজ্ঞানে মনোনিবেশ করে ১৫৮২ সালে coelestium motuum নামক একটি এফিমেরিস রচনা শেষ করেন, পরের বছর এটি ইতালীয় ভাষায় অনুবাদ করেন। ১৫৮৮ সালে এনিয়াতো দান্তির মৃত্যুর পর গালিলেও গালিলেইকে বাদ দিয়ে তাকে বোলোনিয়ার গণিত বিভাগের প্রধান নিযুক্ত করা হয়েছিল। বোলোনিয়াতেই তিনি মৃত্যুবরণ করেন। মাজিনি ইতালির একটি পূণাঙ্গ মানচিত্র তৈরির দুঃসাহসিক অভিযানে নেমেছিলেন। উদ্দেশ্য ছিল এমন মানচিত্র নির্মাণের যাতে খুঁটিনাটি প্রতিটি অঞ্চলের নাম এবং সাথে ঐতিহাসিক মন্তব্য থাকবে। তার মৃত্যুর পর ১৬২০ সালে তার ছেলে অবশেষে মানচিত্রটি প্রকাশ করেন। মাজিনির জ্যোতির্বিজ্ঞানকে তার জ্যোতিষ শাস্ত্র থেকে আলাদা করার কোন উপায় নেই। বলা যায়, তার ক্যারিয়ারের মূল ভিত্তিই ছিল জ্যোতিষ শাস্ত্র। জ্যোতির্বিজ্ঞানের জন্য তার লেখালেখির গুরুত্ব এখন কেবলই ঐতিহাসিক, কারণ তিনি টলেমীয় জগতেই বিশ্বাস করতেন। ১৫৯২ সালে মাজিনি তাবুলা তেত্রাগোনিকা প্রকাশ করেন এবং ১৬০৬ সালে অতি সূক্ষ্ণ ত্রিকোণমিতিক তালিকা তৈরি করেন। ব্যবহারিক জ্যামিতিতে তার অনেক অবদান ছিল। যেমন, গোলকের জ্যামিতি ও ত্রিকোণমিতির ব্যবহারিক প্রয়োগের জন্য তিনি নিজে পরিমাপ যন্ত্র তৈরি করেছিলেন। এছাড়া দর্পণ নিয়ে কাজ করে অবতল গোলকীয় দর্পণের তত্ত্ব প্রকাশ করেছিলেন। Magini, Giovanni Antonio, The Galileo Project
ঐকতান

সঙ্গীতে ঐকতান (ইংরেজি ভাষায়: Harmony) বলতে একসাথে বাজে এমন দুই বা ততোধিক সুরকে বোঝায়। এর সাথে মেলোডি বা সুতানের মৌলিক পার্থক্য রয়েছে। সুতানও কয়েকটি সুর বা টোনের সমষ্টি যা স্বয়সম্পূর্ণভাবে বাজতে পারে। ঐকতান বাজে সুতানের পটভূমিতে বা সুতানের সাথে। এজন্যই ঐকতান বলতে এমন কিছু বোঝায় যা অন্য কিছুর সাথে মিলে আছে। একই সুতানের সাথে একেক ধরনের (সুখ, দুঃখ বা ভয়ের) ঐকতান বাজালে মানুষের একেক রকমের অনুভূতির হতে পারে। ঐকতান ছাড়াও সুতান এবং ছন্দের অস্তিত্ব থাকতে পারে। পৃথিবীর অধিকাংশ দেশের সঙ্গীতে ঐকতান নেই। যেমন, ভারতীয় ও চৈনিক সঙ্গীতে কোন ঐকতান নেই, আছে কেবল সুতান এবং ছন্দ বা রিদম। ইউরোপেও এক সময় ঐকতান ছিল না, এক হাজার বছরেরও কম সময় আগে ঐকতানের জন্ম হয় এবং এর বিস্তার বেশ ছোট একটি অঞ্চলেই সীমাবদ্ধ থাকে। একটির পর আরেকটি সুর বেজেও অনেক সময় ঐকতানের জন্ম দিতে পারে। একের পর আরেক সুর বেজে যদি একটি পরিচিত কর্ডের মত হয়ে ওঠে তাহলে মনে এক ধরনের অবিচ্ছিন্নতার ধারণা তৈরি হয়, ঠিক যেমন চলচ্চিত্র অনেকগুলো স্থির ছবির ক্রমান্বয়িক চলন মনে অবিচ্ছিন্ন চিত্রের অনুভূতি জাগায়। অর্থাৎ একটির পর আরেকটি সুর বাজলে যেমন ঐকতানের জন্ম হতো এক্ষেত্রেও তেমনি ঐকতানের অনুভূতি হয়। সূক্ষ্ণ অর্থে বলা যায়, ঐকতান বলতে অনেক জটিল ও পরিপূর্ণভাবে গড়ে তোলা একটি কর্ড ব্যবস্থা এবং এক কর্ডের সাথে আরেকটির সম্পর্ক থাকা না থাকার নীতিকে বোঝায়। সঙ্গীতের শব্দে অনুভূমিক ও উল্লম্ব দুই ধরনের উপাদানই আছে বলে ধরে নেয়া যায়। যে উপাদানগুলো সময়ের সাথে সাথে অতিবাহিত হয় সেগুলো অনুভূমিক, যেমন, সুতান, কাউন্টারপয়েন্ট (একে অপরের সাথে জড়িয়ে থাকা সমসাময়িক সুতানের সমষ্টি) এবং ছন্দ (রিদম)। একটি নির্দিষ্ট সময়ে যা কিছু ঘটে তা হল উল্লম্ব উপাদান, যেমন, কাউন্টারপয়েন্টে একই সাথে বাজে এমন সুর, সুরকার সুতানের প্রধান সুরগুলোর ভিত্তি হিসেবে যে কর্ড জুড়ে দেন তা। এই হিসেবে ঐকতান একটি উল্লম্ব উপাদান। অবশ্য এর একটি অনুভূমিক অংশও রয়েছে, যেহেতু সুরকার একটি নির্দিষ্ট ঐকতান তৈরি করেই ক্ষান্ত হন না, বরং একাধিক ঐকতানকে একের পর এক বাজিয়ে একটি অবিচ্ছিন্নতার জন্ম দেন যা সঙ্গীতের ব্যক্তিত্ব তৈরি করে। Harmony, The Music Lab ওয়েব্যাক মেশিনে আর্কাইভকৃত ১৯ এপ্রিল ২০১২ তারিখে, SFS Kids Harmony, এনসাইক্লোপিডিয়া ব্রিটানিকা Harmony - ঐকতান Melody - সুতান Note - সুর Tone - স্বর Pitch - গ্রাম Chord - কর্ড Measure - তাল
কেপলার-পৈসো বহুতলক

জ্যামিতিতে কেপলার-পৈসো বহুতলক বলতে চারটি সুষম তারকা বহুতলকের যেকোনটিকে বোঝায়। এদেরকে কেপলারের ঘনবস্তু নামেও ডাকা হয়। এদের নাম রাখা হয়েছে জার্মান জ্যোতির্বিদ ইয়োহানেস কেপলার এবং ফরাসি গণিতবিদ ও পদার্থবিদ লুই পোয়সো-এর (Louis Poinsot) নামানুসারে। চারটি কেপলার-পোয়সো বহুতলকের ছবি উপরে দেয়া হয়েছে। প্রতিটিকে তার শ্ল্যাফলি প্রতীক দিয়ে চিহ্নিত করা হয়েছে।
মোশি

মোশি (হিব্রু ভাষায়: מֹשֶׁה‎, Mōshé; সিরীয়: ܡܘܫܐ‎, Mūše; আরবি: موسى, প্রতিবর্ণীকৃত: Mūsā; গ্রিক: Mωϋσῆς, Mōÿsēs), যিনি মোশি রব্বিনু (হিব্রু ভাষায়: מֹשֶׁה רַבֵּנוּ‎) বা মুসা নামেও পরিচিত, ছিলেন ইহুদিধর্মের সবচেয়ে গুরুত্বপূর্ণ নবী বা ভাববাদী। এছাড়াও তিনি খ্রিস্টধর্ম, ইসলাম, বাহাই ধর্মসহ সকল অব্রাহামীয় ধর্মের একজন তাৎপর্যপূর্ণ পয়গম্বর। বাইবেলীয় ও কোরআনীয় আখ্যান অনুসারে, তিনি ছিলেন ইস্রায়েলীয়দের নেতা ও আইনপ্রণেতা যাঁর ওপর তোরাহ নাজিল হয়েছিল। কোরআনে হজরত মুসার (আ.) নাম অন্যান্য নবীদের তুলনায় বেশি সংখ্যক বার উল্লেখ করা হয়েছে। ধারণা করা হয় যে তিনি ১২০ বছর বেঁচে ছিলেন। তাঁর সম্প্রদায়ের নাম ছিল বনী ইসরাঈল। হিব্রু বাইবেল অনুসারে মুসা মিশরে লেবীয় নামের ইসরাইলি গোত্রে জন্মগ্রহণ করেছিলেন। তার পিতার নাম আমরাম আর মায়ের নাম যোকেবদ। তখন মিশরের সম্রাট ছিল ফারাও দ্বিতীয় রামসেস। কয়েকজন জ্যোতিষী গণনা করে রামেসিসকে জানান যে, ইহুদি পরিবারের মধ্যে এমন এক সন্তান জন্মগ্রহণ করবে যে ভবিষ্যতে মিসরের পক্ষে বিপজ্জনক হয়ে উঠতে পারে। তাই ফারাও আদেশ দিলেন কোনো ইহুদি পরিবারে সন্তান জন্মগ্রহণ করলেই যেন তাকে হত্যা করা হয়। ফলে শিশু মুসা জন্মের পর মা যোকেবদ সকলের চোখের আড়ালে সম্পূর্ণ গোপনে শিশুসন্তানকে বড় করে তুলতে লাগলেন। এভাবে তিন মাস যাওয়ার পর সন্তানকে গোপন রাখা আর সম্ভব পর হচ্ছিল না তখন আমরাম এবং জোশিবেদ শিশু মুসাকে একটা ছোট ঝুড়িতে করে নীল নদে ভাসিয়ে দিল। নদীর পাড় ধরে শিশুবাহী ঝুড়িটিকে অনুসরণ করে চললেন মুসার বোন মিরিয়াম। ঝুড়িটি গিয়ে পৌছল এমন একটি ঘাটে যেখানে ফারাও রাজকন্যা বাত্য (Batya) স্নান করছিল। ফুটফুটে সুন্দর একটা বাচ্চাকে একা পড়ে থাকতে দেখে তার মায়া হলো। তাকে তুলে নিয়ে এলো রাজপ্রাসাদে। সেটা দেখতে পেল মিরিয়াম। মিরিয়াম রাজকণ্যার কাছে গিয়ে জানতে চাইলো বাচ্চাটার লালন পালনের জন্য তার কোন হিব্রু মহিলা প্রয়োজন হবে কিনা, রাজকন্যা বাত্য সম্মত হলে যোকেবদকেই মুসার ধাত্রী হিসেবে নিযু্ক্ত হল। নিজের পরিচয় গোপন করে রাজপ্রাসাদে মুসাকে দেখাশোনা করতে থাকে জোশিবেদ। ফারাও রাজ প্রাসাদে বড় হতে থাকে মূছা। ধর্মশাস্ত্র পবিত্র তোরাহ Filler, Elad। "Moses and the Kushite Woman: Classic Interpretations and Philo's Allegory"। TheTorah.com। সংগ্রহের তারিখ ১১ মে ২০১৯।  "Moses." Random House Webster's Unabridged Dictionary. Jacob Neusner, The Talmud: What it is and what it Says, Rowman & Littlefield, 2006, আইএসবিএন ৯৭৮-০-৭৪২-৫৪৬৭১-৪, p. 5. Deuteronomy 34:10 Maimonides, 13 principles of faith, 7th principle উদ্ধৃতি টেমপ্লেট ইংরেজি প্যারামিটার ব্যবহার করেছে (link) . "Moses"। Oxford Islamic Studies। ১৭ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০২০।  উইকিঅভিধানে משה শব্দটি খুঁজুন। উইকিমিডিয়া কমন্সে মোশি সংক্রান্ত মিডিয়া রয়েছে। উইকিউক্তিতে Moses সম্পর্কিত উক্তির সংকলন রয়েছে।  এই নিবন্ধটি এখন পাবলিক ডোমেইনের একটি প্রকাশনার পাঠ্য অন্তর্ভুক্ত করে: Singer, Isidore; ও অন্যান্য, সম্পাদকগণ (১৯০১–১৯০৬)। "Moses"। The Jewish Encyclopedia। New York: Funk & Wagnalls। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Geography, Book XVI, Chapter II The entire context of the cited chapter of Strabo's work
এপ্রিল ফুল

এপ্রিল ফুল দিবস প্রতিবছর এপ্রিল মাসের প্রথম দিন পালিত হওয়া একটি দিবস। মাঝে মাঝে একে সকলকে বোকা বানানোর দিন বলে উদ্‌যাপন করা হয়। এই দিন প্রতিবেশীদের উপর কৌতুক করার জন্য একটি দিন হিসাবে সর্বত্র স্বীকৃত। এপ্রিল ফুলস ডে এর কিছু প্রিকার্সর হলো, এটি রোমান হিলারিয়া উৎসব,ভারতের হোলি উৎসব, এবং এর মধ্যযুগীয় ফুল ফিস্ট জড়িত। চসারের ক্যান্টারবারি টেলস (১৩৯২) ও এর সাথে জড়িত। এটি দুই ভাগে ছিল Nun's Priest's Tale এবং Syn March was gon। আধুনিক পণ্ডিতদের বিশ্বাস এই পান্ডুলিপি অর্থাৎ আসলে চসার যা লিখেছিলেন, Syn March was gon তা অনুসরন করা এক ধরনের পথভ্রষ্টতা ইরানে পার্সি ক্যালেন্ডার অনুসারে নববর্ষের ১৩তম দিনে আনন্দ মজা করা হয়। এই দিন গ্রেগরিয়ান ক্যালেন্ডারে ১লা এপ্রিল ও ২রা এপ্রিল সদৃশ্য। ঐতিহাসিকদের মতে, ১৫৬৪ সালে ফ্রান্সে নতুন ক্যালেন্ডার চালু করাকে কেন্দ্র করে এপ্রিল ফুল ডে'র সুচনা হয়। ঐ ক্যালেন্ডারে ১লা এপ্রিলের পরিবর্তে ১লা জানুয়ারীকে নতুন বছরের প্রথম দিন হিসেবে গণনার সিদ্ধান্ত নেয়া হলে কিছু লোক তার বিরোধিতা করে। যারা পুরনো ক্যালেণ্ডার অনুযায়ী ১লা এপ্রিলকেই নববর্ষের ১ম দিন ধরে দিন গণনা করে আসছিল, তাদেরকে প্রতি বছর ১লা এপ্রিলে বোকা উপাধি দেয়া হতো। ফ্রান্সে পয়সন দ্য আভ্রিল(poisson d'avril) পালিত হয় এবং এর সাথে সম্পর্ক আছে মাছের। এপ্রিলের শুরুর দিকে ডিম ফুটে মাছের বাচ্চা বের হয়। এই শিশু মাছগুলোকে সহজে বোকা বানিয়ে ধরা যায়। সেজন্য তারা ১ এপ্রিল পালন করে পয়সন দ্য এভ্রিল অর্থাৎ এপ্রিলের মাছ। সে দিন বাচ্চারা অন্য বাচ্চাদের পিঠে কাগজের মাছ ঝুলিয়ে দেয় তাদের অজান্তে। যখন অন্যরা দেখে তখন বলে ওঠে পয়সন দ্য আভ্রিল বলে চিৎকার করে। কবি চসারের ক্যান্টারবারি টেইলস(১৩৯২) বইয়ের নানস প্রিস্টস টেইল এ এই দিনের কথা খুজে পাওয়া যায়। যুক্তরাজ্যে এপ্রিল ফুলের দিন প্রাপককে অর্থাৎ যিনি এপ্রিলের বোকা হন তাকে "এপ্রিল ফুল!" বলে হাসি তামাশা ও চিৎকার করে প্রকাশ করা হয়। Wainwright, Martin (2007). The Guardian Book of April Fool's Day. Aurum. আইএসবিএন ১-৮৪৫১৩-১৫৫-X Bonner, John; Curtis, George William; Alden, Henry Mills; Samuel Stillman Conant; John Foord; Montgomery Schuyler; John Kendrick Bangs; Richard Harding Davis; Carl Schurz; George Brinton McClellan Harvey; Henry Loomis Nelson; Norman Hapgood (১৯০৮)। Harper's Weekly। Harper's Magazine Company। পৃষ্ঠা 6।  "April Fools' Day"। Encyclopædia Britannica। সংগ্রহের তারিখ ৪ এপ্রিল ২০১৩।  Brand, John (১৭২৫)। Brand's Popular Antiquities of Great Britain। Volume I (R&T, 1905 সংস্করণ)। London: Reeves and Turner। পৃষ্ঠা 12।  Santino, Jack (১৯৭২)। All around the year: holidays and celebrations in American life। University of Illinois Press। পৃষ্ঠা 97। আইএসবিএন 978-0-252-06516-3।  The Canterbury Tales, "The Nun's Priest's Tale" - "Chaucer in the Twenty-First Century", University of Maine at Machias, 21 September 2007 Carol Poster, Richard J. Utz, Disputatio: an international transdisciplinary journal of the late middle ages, ২য় ভলিয়ম, পৃষ্ঠা ১৬-১৭ (১৯৯৭)। ব্রিটানিকা বিশ্বকোষ উইকিপিডিয়ার সহপ্রকল্পেএপ্রিল ফুল উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ
পিয়ের গাসঁদি

পিয়ের গাসেঁদি (ফরাসি: Pierre Gassendi) (২২শে জানুয়ারি ১৫৯২ - ২৪শে অক্টোবর ১৬৫৫) ছিলেন ফরাসি দার্শনিক, বিজ্ঞানী ও গণিতবিদ। তার জন্ম ফ্রান্সের প্রোভঁস (Provence) অঞ্চলে দিন (Digne) শহরে নিকটে শঁতের্সিয়ে (Champtercier) নামক স্থানে এক দরিদ্র দম্পতির ঘরে। খুব কম বয়সে তার মানসিক শক্তির বহিঃপ্রকাশ ঘটে এবং পড়াশোনার জন্য তাকে দিন-এর কলেজে প্রেরণ করা হয়। ভাষা ও গণিতে তিনি বিশেষ আগ্রহ পোষণ করেছিলেন এবং কথিত আছে, মাত্র ১৬ বছর বয়সে তাকে কলেজে অলঙ্কার শাস্ত্রের উপর বক্তৃতা করতে আমন্ত্রণ জানানো হয়েছিল। এর পরপরই তিনি এক্স (Aix) বিশ্ববিদ্যালয়ে দর্শন অধ্যয়নের জন্য ভর্তি হন। ১৬১২ সালে তাকে দিন-এর কলেজে ধর্মতত্ত্ব বিষয়ের উপর বক্তৃতা দিতে আমন্ত্রণ জানানো হয়। এর ৪ বছর পর আভিনিওঁ (Avignon) শহরে ধর্মতত্ত্বের উপর ডক্টরেট উপাধি লাভ করেন এবং ১৬১৭ সালে খ্রিস্টধর্মের পূণ্য শপথ গ্রহণ করেন। অবশ্য একই বছর এক্স-এ দর্শনের অধ্যাপক পদে যোগ দেন এবং এরপর ধীরে ধীরে ধর্মতত্ত্ব থেকে সরে আসেন। তিনি প্রধানত এরিস্টটলীয় দর্শন পড়াতেন এবং পড়াতে গিয়ে যতদূর সম্ভব আচারনিষ্ঠ পন্থা অবলম্বন করতেন। অবশ্য একইসাথে তিনি মনোযোগ দিয়ে গালিলেও গালিলেই এবং ইয়োহানেস কেপলারের আবিষ্কারগুলো অধ্যয়ন করেন এবং দিনদিন পেরিপ্যাটেটিক দর্শনের (যার প্রতিষ্ঠাতা এরিস্টটল নিজে) প্রতি অসন্তুষ্ট হতে থাকেন। যে যুগটাই ছিল এরিস্টটলবাদী দর্শনধারার বিরুদ্ধে কথা বলার যুগ এবং গাসঁদি যুগের সাথে তাল মিলিয়েই চলছিলেন। তিনি অবশ্য এরিস্টটলীয় দর্শনের বিরুদ্ধে কথা বললেও প্রথম দিকে তেমন কিছু প্রকাশ করেননি। কিন্তু ১৬২৪ সালে এক্স শহর ত্যাগ করার পর তার Exercitationes paradoxicae adversus Aristoteleos গ্রন্থের প্রথম খণ্ড প্রকাশ করেন। দ্বিতীয় খণ্ডের কিছুটা ১৬৫৯ সালে তার মৃত্যুর পর প্রকাশিত হয়, আরও ৫টি খণ্ড প্রকাশিত হওয়ার কথা ছিল। কিন্তু ফ্রানচেস্কো পাত্রিৎজি-র Discussiones Peripateticae প্রকাশের পর তিনি ভেবেছিলেন তার এতো পরিশ্রম করার প্রয়োজনীয়তা ফুরিয়েছে। Gassendi ওয়েব্যাক মেশিনে আর্কাইভকৃত ১০ মে ২০১২ তারিখে, Encyclopædia Britannica Eleventh Edition, 1911